stanford-oval/wikipedia huggingface dataset:
Michaels cuebid
תשובות השותף להכרזת Michaels cuebid

המענה של השותף מבוסס על ההנחה שההכרזה בוצעה עם יד חלשה. תשובות אפשריות:
העדפה - הכרזת אחת הסדרות הארוכות של השותף. במקרה של שני קלפים בכל אחת מהסדרות יש להכריז את הנמוכה יותר.
העדפה עם קפיצה - הכרזת אחת מהסדרות הארוכות של השותף עם קפיצה היא Preemptive bid. מתארת יד חלשה עם לפחות 4 קלפים בסדרה.
Pass - יד חלשה. ללא רצון להתמודד על משחק חלקי.
Cue bid - הכרזת Cue bid נוסף בסדרת הפותח, מתארת יד חזקה המבטיחה משחק מלא לפחות. ההכרזה עשויה גם לבחון אפשרות לסלאם.
הכרזת סדרה חדשה - הכרזה טבעית. לא מחייבת למשחק מלא.
הכרזת הסדרה הרביעית בקפיצה - הכרזה של הסדרה שלא הוכרזה על ידי הפותח ואינה אחת מהסדרות הארוכות של היריב שהתערב, היא הכרזה המחייבת למשחק מלא. מתארת כוח ואורך (לפחות 6 קלפים) בסדרה.
2NT אחרי Cue bid במייג'ור - לפחות שלושה קלפים בכל אחד מהמיינורים. אין התאמה במייג'ור. מבקש לדעת מה המיינור הארוך של השותף.
3NT - מבטיח עוצרים בשתי הסדרות הקצרות של השותף. זהו החוזה הסופי, בהנחה שהשותף התערב בהכרזה עם יד חלשה.
ההכרזה השנייה של מכריז Michaels cuebid

עם יד חלשה מכריזים בדרך כלל Pass
הכרזה בגובה גבוה יותר של אחת מהסדרות עם יד חלשה היא הכרזת הפרעה, המראה שישה קלפים בסדרה
יד חזקה המזמינה למשחק מלא ניתן להראות באמצעות החלפת סדרה.
Cue bid נוסף מתאר יד חזקה. שותפו של המתערב מכריז את ההכרזה הזולה ביותר, למשל: אם השותף הכריז Cue bid של ♥2 ואחרי כן ♥3, אז ההכרזה הזולה ביותר היא ♠3, עם יד חלשה. עם כל יד שבה 10 נקודות או יותר יש להכריז לפחות משחק מלא, לפיכך חייבים להכריז הכרזה, שאינה ההכרזה הזולה ביותר.
גרסאות שונות לקונבנציה

קיימות גרסאות השונות  מההכרזה הסטנדרטית של Michaels cuebid. להלן תיאור של כמה מהנפוצות:
גרסאות שונות לקונבנציה > הגרסה ההולנדית

גרסה זו זוכה לפופולריות גלה והולכת בהולנד.


הכרזה 1: הכרזה בגובה 2 באותה סדרה (Cue bid)


מתארת יד עם חמישה קלפים לפחות בשתי סדרות שלא הוכרזו:  סדרה אחת היא סדרת מיינור וסדרה שנייה היא סדרת מייג'ור. 


הכרזה 2: הכרזת 2NT


לאחר פתיחה בסדרת מיינור מתארת יד עם חמישה קלפים לפחות בכל אחת משתי סדרות מייג'ור.


לאחר פתיחה בסדרת מייג'ור מתארת יד עם חמישה קלפים לפחות בכל אחת משתי סדרות מיינור.


החיסרון של השיטה הוא חוסר היכולת למצוא התאמה בגובה 2 בסדרת מייג'ור לאחר פתיחה בסדרת מיינור.
גרסאות שונות לקונבנציה > Upper cuebid

גרסה זו פופולרית בגרמניה. בגרסה זו הכרזת Cue bid מראה תמיד חמישה קלפים לפחות בסדרה הגבוהה ביותר שלא הוכרזה וחמישה קלפים לפחות בסדרה אחרת לא ידועה. הכרזת 2NT מראה את שתי הסדרות הנמוכות ביותר שלא הוכרזו. החיסרון של שיטה זו הוא שלאחר פתיחה בסדרת מיינור אי אפשר להראות בהכרזה אחת אורך בשתי סדרות המייג'ור.
גרסאות שונות לקונבנציה > גרסאות נוספות

הכרזת Michaels cuebid רק עם ידיים חלשות
הכרזת Michaels cuebid רק עם ידיים חזקות של 15 נקודות או יותר
הכרזת Michaels cuebid כאשר בסדרה הגבוהה יותר יכולים  להיות 4 קלפים או יותר
חלק מהשחקנים, שאינם משחקים את קונבנציית Michaels cuebid, מכריזים 2NT לאחר פתיחה של היריב בסדרת מייג'ור. כמו ב Michaels cuebid, ההכרזה מתארת לפחות חמישה קלפים בכל אחת מסדרות המיינור. הכרזה זו נקראת Unusual Notrump.
Leaping Michaels

הרחבת העיקרון של Michaels cuebid למצבים בהם שחקן יריב פתח ב Weak two bid או ב Preemptive bid. במקרה זה Cue bid מוכרז רק עם ידיים חזקות של 16 נקודות או יותר ושתי סדרות שבכל אחת מהן לפחות חמישה קלפים.
Leaping Michaels > אחרי פתיחה של ♣3

הכרזת ♣4 מתארת יד עם חמישה קלפים לפחות בכל אחת מסדרות המייג'ור. 


הכרזת ♦4 מראה לפחות חמישה קלפים בסדרת ה ♦ ולפחות חמישה קלפים באחת מסדרות המייג'ור.
Leaping Michaels > אחרי פתיחה של ♦2 או ♦3

הכרזת ♣4 מתארת יד עם חמישה קלפים לפחות ב ♣ וחמישה קלפים לפחות באחת מסדרות המייג'ור. 

 הכרזת ♦4 מראה לפחות חמישה קלפים  בכל אחת מסדרות המייג'ור.
Leaping Michaels > אחרי פתיחה של ♥2 או ♥3

הכרזת ♣4 מתארת יד עם חמישה קלפים לפחות ב ♣ וחמישה קלפים לפחות ב ♠. 

 הכרזת ♦4 מראה לפחות חמישה קלפים ב ♦ וחמישה קלפים לפחות ב ♠.
Leaping Michaels > אחרי פתיחה של ♠2 או ♠3

הכרזת ♣4 מתארת יד עם חמישה קלפים לפחות ב ♣ וחמישה קלפים לפחות ב ♥. 

 הכרזת ♦4 מראה לפחות חמישה קלפים ב ♦ וחמישה קלפים לפחות ב ♥.
הגנה נגד Michaels cuebid

אחת המטרות של הכרזת Michaels cuebid עם יד חלשה היא הפרעה להכרזת היריבים. אחת משיטות ההגנה נגד Michaels cuebid היא הקונבנציה Unusual vs. unusual.
קונבנציה זו נועדה להתמודד עם ההפרעה גם באמצעות הכרזות לא טבעיות. אופן ההכרזה בשיטה זו שונה כאשר  Michaels cuebid הגדיר במדויק את שתי הסדרות הארוכות (למשל: לאחר פתיחה של ♦1 והתערבות באמצעות הכרזת ♦2) וכאשר הוגדרה באופן מדויק רק סדרה אחת (למשל: לאחר פתיחה של ♠1  והתערבות באמצעות הכרזת ♠2). הקונבנציה מאפשרת לשותפו של הפותח, להתמודד עם הכרזת ההפרעה באמצעות Michaels cuebid עם יד חלשה. באמצעותה יכול המגן לתאר את המצבים הבאים:
מחייב משחק מלא
מזמין למשחק מלא
לתאר התאמה בסדרה ולהתמודד על משחק חלקי
יכולת להעניש את אחת הסדרות שהוכרזו באמצעות Michaels cuebid.
ראו גם

Weak two bid
Preemptive bid
Multi two diamonds
אוברקול
Cue bid
Landy
לקריאה נוספת

מוטי גלברד, ברידג' הכרז בדרך הנכונה הכרזות מתקדמות וקונבנציות חלק ג', הוצאת המחבר, 2010, עמודים 160-168
הערות שוליים

↑  בשיטות כמו Precision  או Polish Club המתארות את חוזק היד ולא מבטיחות קלפים בסדרה
↑  למעט המקרה בו פתחו בסדרת מיינור ואחת החמישיות היא בסדרת ה ♠
↑  במצב פגיע עשויות להידרש מעט יותר נקודות. עם שישה קלפים באחת משתי  הסדרות ניתן להכריז גם עם מעט פחות נקודות מהמינימום הנדרש.
↑  ביד עם כ 13-15 נקודות מכריזים את הסדרה הגבוהה שבה יש חמישה קלפים. בהתאם להכרזות השותף והיריבים ניתן להכריז אחר כך את הסדרה השנייה בה יש חמישה קלפים או לוותר על הכרזה בפעם השנייה.
1 2  Michaels Cuebid, Bridge Guys
Playlist: The Very Best of Destiny's Child

Playlist: The Very Best of Destiny's Child (בעברית: רשימת שירים: הטוב ביותר של הדסטיניז צ'יילד) הוא אלבום האוסף השלישי של להקת הבנות האמריקאית דסטיניז צ'יילד אשר יצא לאור ב-9 באוקטובר 2012 על ידי קולומביה רקורדס על מנת לציין 15 שנים מקום הלהקה.
האלבום מכיל 14 שירים מכל אלבומי האולפן של הלהקה.
ביקורת והצלחה

עם יציאתו האלבום קיבל ביקורות חיוביות ממבקרי המוזיקה ששיבחו את בחירת השירים אם כי חלק מהם גם מתחו ביקורת על כך שאין שום שיר חדש באלבום. האלבום הגיע למקום ה-77 במצעד האמריקאי ולמקום ה-17 במצעד אלבומי ה-R&B וההיפ-הופ ובכך הפך לאלבום שדורג הכי גבוה במצעדים במסגרת סדרת הוצאות אלבומי האוסף של סוני מיוזיק.
רשימת רצועות

| Playlist: The Very Best of Destiny's Child> מס' | Playlist: The Very Best of Destiny's Child> שם | Playlist: The Very Best of Destiny's Child> משך | Playlist: The Very Best of Destiny's Child>  | Playlist: The Very Best of Destiny's Child>  | Playlist: The Very Best of Destiny's Child>  | Playlist: The Very Best of Destiny's Child>  | Playlist: The Very Best of Destiny's Child>  | Playlist: The Very Best of Destiny's Child>  | Playlist: The Very Best of Destiny's Child>  |
| --- | --- | --- | --- | --- | --- | --- | --- | --- | --- |
| 1. | Bootylicious  | 3:27 |  |  |  |  |  |  |  |
| 2. | Bug a Boo (H-Town Screwed Mix) [#1's Edit]  | 3:22 |  |  |  |  |  |  |  |
| 3. | Emotion (The Neptunes Remix)  | 4:14 |  |  |  |  |  |  |  |
| 4. | Jumpin', Jumpin'  | 3:47 |  |  |  |  |  |  |  |
| 5. | Independent Women, Pt. I (#1's Edit)  | 3:35 |  |  |  |  |  |  |  |
| 6. | Say My Name (#1's Edit)  | 4:00 |  |  |  |  |  |  |  |
| 7. | No, No, No, Pt. 2 (בהשתתפות וייקליף ז'אן)   | 3:27 |  |  |  |  |  |  |  |
| 8. | Survivor (#1's Edit)  | 3:49 |  |  |  |  |  |  |  |
| 9. | Lose My Breath  | 4:01 |  |  |  |  |  |  |  |
| 10. | So Good  | 3:12 |  |  |  |  |  |  |  |
| 11. | Girl  | 3:43 |  |  |  |  |  |  |  |
| 12. | Bills, Bills, Bills (#1's Edit)  | 3:44 |  |  |  |  |  |  |  |
| 13. | Soldier (בהשתתפות טי.איי וליל ויין) (גרסת רדיו)   | 4:04 |  |  |  |  |  |  |  |
| 14. | Illusion  | 3:51 |  |  |  |  |  |  |  |
| משך כולל: | משך כולל: | 52:16 |  |  |  |  |  |  |  |
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |
| --- | --- | --- |
|  ארצות הברית | בילבורד 200 | 77 |
|  ארצות הברית | מצעד אלבומי ה-R&B/היפ-הופ | 17 |
הערות שוליים

↑  מפיקים שונים מת'יו נואלס, ביונסה, קלי רואלנד, מישל ויליאמס
↑  Destiny's Child - Playlist: The Very Best Of Destiny's Child, Discogs (באנגלית)
| דסטיניז צ'יילד |
| --- | --- | --- |
| ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות | ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות |  |
| אלבומי אולפן | Destiny's Child • The Writing's on the Wall • Survivor • 8 Days of Christmas • Destiny Fulfilled |  |
| אלבומי אוסף | This Is the Remix • #1's • Love Destiny • Playlist: The Very Best of Destiny's Child • Love Songs • Destiny's Child: The Untold Story Presents Girls Tyme |  |
| מיני-אלבומים | Love: Destiny |  |
| אלבומי וידאו והופעה | The Platinum's on the Wall • Destiny's Child World Tour • Destiny's Child: Live in Atlanta • Destiny's Child Video Anthology |  |
| סינגלים | "No, No, No" • "With Me" • "Get on the Bus" • "Bills, Bills, Bills" • "Bug a Boo" • "Say My Name" • "Jumpin', Jumpin'" • "Independent Women Part I" • "Survivor" • "Bootylicious" • "Emotion" • "Nasty Girl" • "8 Days of Christmas" • "Rudolph the Red-Nosed Reindeer" • "Lose My Breath" • "Soldier" • "Girl" • "Cater 2 U" • "Stand Up for Love" |  |
| השתתפות בסינגלים | "Just Be Straight with Me" • "What's Going On" • "The Girl Is Mine" |  |
| סיבובי הופעות | Total Request Live Tour • Destiny Fulfilled... and Lovin' It |  |
| --- | --- |
בקרת זהויות :  MusicBrainz release group: 779cb263-a95b-44bd-8e35-422cdf33f565
אהרן בידרמן

הרב אהרן בידרמן (נולד בי"ג באב ה'תשי"ח, יולי 1958) הוא האדמו"ר מלעלוב בבית שמש, לו החצר הגדולה ביותר מבין שאר חצרות בית לעלוב.
קורות חיים

נולד כבן שני לרבי שמעון נתן נטע בידרמן (השני), גדל והתחנך אצל סבו הרב משה מרדכי בידרמן מלעלוב. נישא לנכדת האדמו"ר רבי יעקב הלברשטאם מטשאקווא, ולאחר נישואיו התגורר בארצות הברית.
כיהן כרב חסידי לעלוב בארצות הברית.
לאחר פטירתו הפתאומית של אביו, בליל יום הכיפורים התש"ע, הוכתרו שלושת בניו לאדמו"רים. הרב אהרן הוכתר לאדמו"ר מלעלוב בבית שמש, ומרבית חסידי אביו קיבלו את הנהגתו.
לחצר בראשותו מוסדות חינוך בבית שמש, תלמוד תורה וישיבה קטנה. חסידיו הקימו בתי כנסיות בערים נוספות, כמו בבני ברק ובצפת.
הנהגות

נוהג לעלות עם קהל חסידיו לחג ראש השנה בירושלים, על פי מנהג אביו וזקניו לשהות בירושלים בימי ראש השנה. בשבת פרשת בהעלותך הוא נוהג לשהות עם חסידיו במירון, לשבת התאחדות שנתית.
הערות שוליים

↑  זאב בלוי, ‏שבת בהעלותך • כמסורת של שנים חסידי לעלוב שבתו במירון • גלריה, באתר JDN‏, 30 במאי 2021
אבן מסמא

בהלכות טומאה וטהרה, אבן מסמא היא כינוי לצורה בה יש חפץ המפסיק בין גוף הגורם טומאה, זב, זבה או נידה, למונח מתחתיו, בצורה שכובד המשקל של הזב או הזבה אינו מונח על המונח מתחת לחפץ (המכונה "אבן מסמא") או (לפי פירוש אחר) שהמונח מעל ה"אבן מסמא" אינו גורם להזזת המונח מתחתיו, כך שלפי הסברא ייתכן שהיא לא מקבלת טומאה מדין טומאת משא, באופן כזה של "אבן מסמא" שהיא נדירה יותר.
המקור לטומאה

לפי רש"י מקור לכלל זה הוא בפסוק בפרשת טומאת זב:
וְכָל הַנֹּגֵעַ בְּכֹל אֲשֶׁר יִהְיֶה תַחְתָּיו יִטְמָא עַד הָעָרֶב וְהַנּוֹשֵׂא אוֹתָם יְכַבֵּס בְּגָדָיו וְרָחַץ בַּמַּיִם וְטָמֵא עַד הָעָרֶב
לעומת זאת התוספות מביא מקור אחר לכלל, כמובא בתורת כהנים
כָּל הַמִּשְׁכָּב אֲשֶׁר יִשְׁכַּב עָלָיו הַזָּב יִטְמָא
התוספות מערערים על דבריו של רש"י, הן מכיוון שבספרא מובא פסוק אחר למקור טומאת אבן מסמא, והן מכיוון שלפי רש"י מדוע קובע התורת כוהנים שכלים שאינם ראויים למשכב ומושב אינם נטמאים בטומאת אבן מסמא, כמובא בתורת כהנים.
התוספות מביאים ראיה כי זה הוא המקור האמיתי של טומאת אבן מסמא, מכיוון שמפירושה של המילה מסמא לפי הרשב"ם, שמפרש שמשמעותה של המילה אבן מסמא הוא אבן גדולה וכבדה המושמת על הכלים, כלומר שעל ידי כובד האבן אין ניכר כלל הכובד המועט שנוסף על ידי משקל גופו של הזב.
לפי שיטת התוספות, החידוש באבן מסמא, לפיו, גם כאשר כובד הזב אינו ניכר מעשית על המונח מתחתיו - נגרמת לו טומאה על ידי הזב, אמורה בשני מיני טומאות: בטומאת משא - באופן שיד הטהור או רגלו מונחים תחת האבן והזב נמצא מעליה - שהזב גורם טומאה לטהור, ובטומאת משכב ומושב שבה אם יש כלים המונחים מתחת לזב והם כלים הראויים למשכב ומושב - הם נטמאים.
דם נידה, וזב וזבה או נידה שמתו

למרות שנידה שיושבת מעל אבן מטמאת את כל מה שמתחתיה, למדו חז"ל מפסוק כי דם נידה, שדינו לעניין טומאה וטהרה שווה לנידה, שהוא מטמא לח ויבש, אינו מטמא בטומאת משכב ומושב, ואינו מטמא באבן מסמא, כלומר - גם בטומאת משא אינו מטמא באופן של אבן מסמא.
כמו כן, קובעת המשנה ש”הזב והזבה והנדה והיולדת והמצורע שמתו 'מטמאין במשא' עד שימוק הבשר”, ובגמרא פורש שאין הכוונה לטומאת משא שקיימת בכל מת ולא דווקא בנידה או זב וזבה שמתו, אלא הכוונה לאבן מסמא שהיא כבדה ומתוארת בשם "משא", כאמור בספר דניאל ”וְהֵיתָיִת אֶבֶן חֲדָה וְשֻׂמַת עַל פֻּם גֻּבָּא” - כלומר - הובאה אבן והושמה על פי הבור, ולמרות שנידה או זבה שמתה אינה נחשבת עוד כטמאה בטומאות אלו, גזרו חז"ל עליהן טומאה גם במותם מכיוון שחששו שמא הם יתעלפו ויחשבו שמתו ולא ישגיחו מלהניחם בצורה שיטמאו את מה שמתחתיהם בטומאת אבן מסמא, ולכן גזרו עליה טומאה "עד שימוק הבשר", ולפי שיטת רבי אליעזר - "עד שתבקע כריסו".
אבן מסמא בטומאת עבודה זרה

במשנה אחרת, מופיעה מחלוקת בין חכמים לרבי עקיבא האם קיימת טומאת אבן מסמא בטומאת עבודה זרה:
מי שהיה ביתו סמוך לעבודת כוכבים ונפל, אסור לבנותו. כיצד יעשה? כונס בתוך שלו ארבע אמות  ובונה. שלו ושל עבודת כוכבים נידון מחצה על מחצה. אבניו עציו ועפרו מטמאין כשרץ, שנאמר:  שַׁקֵּץ תְּשַׁקְּצֶנּוּ. רבי עקיבא אומר כנידה, שנאמר  תִּזְרֵם כְּמוֹ דָוָה צֵא תֹּאמַר לוֹ, מה נדה מטמאה במשא אף עבודת כוכבים מטמאה במשא
לפי המפורש במסכת שבת, למחלוקת בין חכמים לרבי עקיבא יש שתי פרשנויות, אחת מהם היא של רבה המפרש שגם חכמים וגם רבי עקיבא מודים שעבודה זרה מטמאה בטומאת משא כמו נדה, אלא שנחלקו אודות טומאת אבן מסמא, שהיא כאשר העבודה זרה אינה נושאה את האדם למרות שהיא מתחתיו, למשל כאשר הניחו אבן על יתדות ומתחתיהן ישנם כלים, שלמרות שהאדם יושב על האבן הכלים אינם נושאים את משקל גופו, כך שמדין טומאת משא לא היו הכלים נטמאים, והמחלוקת היא האם גם לעניין זה שקולה עבודה זרה כנידה, וכמו שנידה מטמאה גם באופן כזה כך גם עבודה זרה, שחכמים סוברים בניגוד לרבי עקיבא, שעל כך יש את הפסוק המדמה את העבודה זרה לשרץ כדי לומר שכמו ששרץ אינו מטמא באופן כזה (הנקרא "אבן מסמא") כך גם העבודה זרה, ואילו רבי עקיבא סבור שכמו נידה - גם עבודה זרה מטמאת אבן מסמא.
לקריאה נוספת

האנציקלופדיה התלמודית כרך א' עמ' ע"ח
הערות שוליים

↑  הכינוי אבן מסמא הוא דוגמה לאופן טומאה זו: אבן המונחת על יתדות (מקלות), ומתחתיה כלים.
↑  תוספות תלמוד בבלי, מסכת נידה, דף נ"ה, עמוד א'.
↑  משנה, מסכת נידה, פרק י', משנה ד'.
↑  תלמוד בבלי, מסכת נידה, דף ס"ט, עמוד ב'.
↑  תלמוד בבלי, מסכת עבודה זרה, דף מ"ז, עמוד ב'.
↑  דברים ז, כו: וְלֹא תָבִיא תוֹעֵבָה אֶל בֵּיתֶךָ וְהָיִיתָ חֵרֶם כָּמֹהוּ שַׁקֵּץ תְּשַׁקְּצֶנּוּ וְתַעֵב תְּתַעֲבֶנּוּ כִּי חֵרֶם הוּא
↑  ספר ישעיהו, פרק ל', פסוק כ"ב וְטִמֵּאתֶם אֶת צִפּוּי פְּסִילֵי כַסְפֶּךָ וְאֶת אֲפֻדַּת מַסֵּכַת זְהָבֶךָ תִּזְרֵם כְּמוֹ דָוָה צֵא תֹּאמַר לוֹ
↑  תלמוד בבלי, מסכת שבת, דף פ"ב, עמוד א'.
אוביחים

Kirantukh Berzeg, הנסיך האוביחי האחרון
מחוז סוצ'י, תחום מושבם ההיסטורי של האוביחים
האוביחים (באדיגית: Убыххэр, באנגלית: Ubykh people) היו שבט צ'רקסי ששפתו הייתה השפה האוביחית, שהיא אחת השפות הקווקזיות הצפון-מערביות. השפה היא שפה נכחדת ודוברה האחרון מת בשנת 1992.
האוביחים ישבו סמוך לים השחור באזור העיר סוצ'י של ימינו. האימפריה הרוסית גרשה את האוביחים מהאזור החל מה-6 במרץ ועד ה-12 במאי 1864, והם התיישבו בסופו של דבר במספר כפרים במערב טורקיה. על מנת להימנע מאפליה, עודדו זקני האוביחים את אנשיהם להיטמע בתרבות הטורקית, והם הפכו לאומה של חקלאים.
אבנית

אבנית היא שכבה מוצקה בצבע לבן-אפור המצויה בקומקומים חשמליים, בגופי חימום מים אחרים ובמערכות בהן זורמים מים חמים. האבנית נוצרת כשיונים המומסים במים שוקעים בעקבות תהליך החימום. מקורו של המשקע הוא בסלע גיר שהומס על ידי הגשמים ועשה דרכו למי התהום ומשם למי השתייה.
הסרת האבנית מתבצעת בדרך כלל באמצעות יצירת סביבה חומצית, שממיסה מחדש את הגיר שנוצר על גוף החימום. במכשירים ביתיים ניתן לעשות זאת באמצעות המסת חומצת לימון (מלח לימון) או חומץ ביתי.
מים בהם עשויה להיווצר אבנית נקראים "מים קשים", והם מכילים לרוב יוני סידן, מגנזיום, ויון מימן פחמתי (ביקרבונט).
התהליך הכימי

המלח העיקרי המרכיב את סלע הגיר, סידן פחמתי שנוסחתו CaCO3, אינו מסיס במים מזוקקים, אולם הוא מתמוסס במים חומציים. מי הגשמים חומציים מעט בשל התמוססות פחמן דו-חמצני מהאוויר, היוצר במים חומצה פחמתית, H2CO3. זו ממיסה את סלע הגיר, לפי התגובה הכוללת הבאה:


 \ CaCO_{3(s)}+CO_{2(g)}+H_{2}O_{(l)}\rightarrow Ca_{(aq)}^{+2}+2HCO_{3(aq)}^{-} 


תוצר התגובה, סידן מימן פחמתי, Ca(HCO3)2 הוא מלח מסיס הנמצא במים קשים בכמות גדולה.
גם התגובה ההפוכה מתרחשת כל הזמן, ולמעשה מדובר בתהליך הנמצא בשיווי משקל (Ca2+ + 2HCO3- ⇋ Ca2+ + CO32- + CO2 + H2O). בעת חימום תגרום התגובה ההפוכה לשיקוע: מסיסותו של הפחמן הדו-חמצני, הנוצר מפירוק הסידן המימן פחמתי במים, קטנה מאוד עם עליית הטמפרטורה, והוא משתחרר לאוויר; על פי עקרון לה-שטלייה, התגובה ההפוכה תתגבר, וייווצר משקע של סידן פחמתי בכלי המחומם. על כן, רוב האבנית בגופי חימום עשויה גיר או מגנזיום פחמתי, ששוקע בתהליך דומה.
יונים של סידן עשויים להקשר גם לסבון. סבון מכיל אניונים (יון טעון שלילית) שמקורם בחומצות שומן נייטרליות או תרכובות כימיות דומות. מלחי הסידן של אניונים אלה אינם מתמוססים היטב במים. השילוב יוצר קרום שמתקשה כשכבה דקה על משטחים באמבטיה, בכיור, על אריחי חרסינה או בצינורות ניקוז.
מניעת שקיעת האבנית נעשית בתהליכים הנקראים ריכוך מים ועיקרם הקטנת ריכוז היונים הבלתי מסיסים.
היבטים בריאותיים

בקרב הציבור ישנם חששות מהשלכות בריאותיות של שתיית אבנית, ובפרט אמונה כי שתיית אבנית גורמת לאבנים בכליות. על פי הידוע, אין לחששות אלו ביסוס. ארגון הבריאות העולמי דיווח כי לא ידועה עדות להשפעה שלילית של מים קשים על בני אדם.
על פי מועצת המחקר הלאומי של ארצות הברית, "מים קשים יכולים לספק חלק מצריכת הסידן והמגנזיום הדרושה לתזונה היומית."
אבן שן

על השיניים יכולה להיווצר אבן שן (אנ'), כתוצאה ממינרליזציה והתקשות של הרובד החיידקי (אנ'). תהליך זה קורה בעקבות תגובת שיקוע של מינרלים מהרוק והמזון ברובד החיידקי. אבן שן יכולה לגרום לפגיעה בבריאות השן והחניכיים. בין השאר, המשקע מהווה מצע נוח לחיידקים, ואלה עלולים לגרום לדלקת חניכיים. ניתן להסיר אבן שן מהשיניים באופן מכני, בדרך כלל על ידי שיננית.
בשפת היום-יום אבן השן מכונה לעיתים קרובות "אבנית", אבל הרכבה הכימי שונה מזה של האבנית שמקורה במי השתייה. אבן שן מכילה תערובת של חומרים אורגנים ואי-אורגניים, בעיקר צורות שונות של סידן-פוספט (אנ').
הערות שוליים

↑  The Effects of Limescale on Health
אאורל סילי

| --- | --- |
אין תמונה חופשית
 לידה:  1 ביוני 1880 בודפשט, האימפריה האוסטרו-הונגרית 
 פטירה:  13 בספטמבר 1945 (בגיל 65) בודפשט, ממלכת הונגריה 
 מקום קבורה:  בית הקברות קרפשי 
 שם לידה:  Schlesinger Harry Aurél 
 תפקידים:  רופא עיניים, מרצה באוניברסיטה 
 
אַאוּרֵל סִילִי מִסִילְשַרְקַאן (במקור הארי אאורל שלזינגר, בודפשט, 1 ביוני 1880 – בהונגרית: Szily Aurél;‏ בודפשט, ארז'בטווארוש, 13 בספטמבר 1945) היה דוקטור לרפואה (MD) יהודי-הונגרי, רופא עיניים, פרופסור באוניברסיטה. בנו של אדולף סילי ואחיו של הרופא, חוקר, ביוכימאי פאל סילי.
קורות חייו

אאורל שלזינגר נולד במשפחה יהודית כבנם של אדולף סילי (1848–1920), רופא עיניים ופרופסור באוניברסיטה, ושל רגינה יונאס (1847–1927). הוא השלים את לימודיו באוניברסיטה בעיר הולדתו ובאוניברסיטת פרייבורג. בשנת 1905 קיבל את התואר שלו ברפואה באוניברסיטת בודפשט (שמה היום אוניברסיטת אטווש לוראנד). בשנים 1907–1908 עבד במכון רוברט קוך בברלין, ובשנים 1908–1909 ערך מחקר עם וינצנץ צ'רני (אנ') במכון הניסויי לחקר הסרטן בהיידלברג. לאחר מכן, עד 1924, פעל במרפאת העיניים של אוניברסיטת פרייבורג בניהולו של רופא העיניים תיאודור אקסנפלד (אנ'). ב-1910 מונה למרצה בכיר ולאחר מכן לפרופסור באוניברסיטאות בגרמניה. על עבודתו במלחמת העולם הראשונה - שביצע בבית חולים צבאי מאחורי החזית הצרפתית-גרמנית - קיבל מספר עיטורים, ביניהם מסדר צלב הברזל. ב-1924 נבחר למנהל הראשי של בית החולים לעיניים של אוניברסיטת מינסטר, ובזכות עבודתו התפרסם המוסד בעולם.
הוא הפך לחבר במועצה הבינלאומית לרפואת עיניים ב-1927
ב-1930 הוא מונה לעורך הראשי של כתב העת Klinische Monatsblatter für Augenheilkunde
לאחר עליית הנאצים לשלטון, הוא איבד את משרתו הניהולית ואת כל תפקידיו, בגלל מוצאו היהודי.
ב-1939 חזר למולדתו לממלכת הונגריה ביחד עם משפחתו, לא לקח (לא קיבל) עבודה, פרש ועסק רק בעבודות מחקר
בנובמבר 1941 נשללה אזרחותו הגרמנית
ב-1945 מונה לעמוד בראש מרפאת העיניים של אוניברסיטת בודפשט, אך נפטר במפתיע שבועיים לאחר יום עבודתו הראשון.
למחקריו על המורפולוגיה של עצב הראייה, האנטומיה וההתפתחות של העין ודלקת עיניים סימפתית יש חשיבות רבה. הוא היה הראשון שהכיר בחשיבותה של אנפילקסיס ברפואת עיניים. סילי פרסם יותר ממאה מאמרים מדעיים. מותו נגרם כתוצאה מדלקת ריאות.
אשתו הראשונה הייתה מרגרט אייסלר (בערך 1885 - 3 באוקטובר 1929), איתה נולדו לו שני ילדים: קלמנס (1912) וגבריאל (1915). רעייתו השנייה הייתה הברונית Walburga von Spiegel von und zu Peckelsheim (1888–?), לה נישא ב-1932.
עבודותיו העיקריות

על עיני החיות (1899)
הסבר אופטי של תופעת המטוטלת (1900, גם בגרמנית)
Histiogenetische Untersuchungen, JF Bergmann (Wiesbaden 1907)
Über das Entstehen eines fibrillaren Stützgewebes im Embryo und dessen Verhältnis zur Glaskörperfrage, JF Bergmann (Wiesbaden 1908)
Die Anaphylaxe in der Augenheilkunde (שטוטגרט, 1914)
Atlas der Krieg-Augenheilkunde (I – II., שטוטגרט, 1916)
Erkrankungen der Tränenwege, der Linder, der Binde-, Leder - und Hornhaut, Thieme (לייפציג, 1924)
Schilddrüse und Auge, Grill (בודפשט 1937)
פרסים והוקרה

עיטור מסדר צלב הברזל
פרס אלברכט פון גראפה (1925)
לקריאה נוספת

אימרה בירו: אדולף סילי, אאורל סילי (21 באוגוסט 1983) שבועון רפואי, 124. שנה, 34.
אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
הולגר בוסה: אאורל סילי - חייו ועבודתו המדעית של רופא עיניים גדול (1 ביוני 2004) Ophthalmology, 141. כיתה 2. מס' 255–256.
Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש).
לקסיקון יהודי הונגרי. 1929. עורך פטר אויווארי. גישה מקוונת
ביבליוגרפיה

Gisela Möllenhoff, Rita Schlautmann-Overmeyer: Jüdische Familien in Münster 1918 bis 1945. Biographisches Lexikon. Westfäl. Dampfboot, Münster 1995, ISBN 3-929586-48-7.
Jens Martin Rohrbach: Augenheilkunde im Nationalsozialismus, Schattauer, Stuttgart 2007.
Hans Joachim Küchle: Aurel von Szily. Leben und Wirken, Münster 1981.
Julius Virnyi: Zum Gedenken an Aurel von Szily, flurgespräche, Universität Münster, 2014
F. Krogmann, K. Kapronczay, D. Angetter: Szily, Pál von/Szily, Aurel von, Österreichisches Biographisches Lexikon
Szily, Aurél von, in: Werner Röder; Herbert A. Strauss (Hrsg.): International Biographical Dictionary of Central European Emigrés 1933–1945. Band 2,2. München : Saur, 1983, S. 1149
הערות שוליים

↑  Az engedélyt tartalmazó BM rendelet száma/évszáma: 59882/1880. Forrás: Névváltoztatási kimutatások 1880. év 11. oldal 8. sor
↑  "Születési bejegyzése a pesti neológ izraelita hitközség születési akv. 794/1880. folyószáma alatt". נבדק ב-2021-01-10.
↑  "Halotti bejegyzése a Budapest V. kerületi polgári halotti akv. 5259/1945. folyószáma alatt". נבדק ב-2021-01-10.
| --- | --- |
בקרת זהויות :  CiNii: DA13288728  GND: 10271939X  ISNI: 0000 0000 0361 7453  LCCN: n2017185317  NKC: mub2014838325  NTA: 158693132  SUDOC: 261554824  VIAF: 52089064   WorldCat (עם VIAF): 52089064
אבן מגדלא

| --- | --- |

צידה האחורי של האבן: שלוש קשתות, מימין כעין מנורה תלויה.
 פרטי הממצא
 חומרים:  אבן גיר 
 אורך:  0.6 מ' 
 רוחב:  0.5 מ' 
 גובה:  0.4 מ' 
 פרטי האתר והחפירה
 תאריך גילוי:  2009 
 מיקום אתר:  מגדלא 
 פרטי הממצא כיום
 מיקום נוכחי:  מגדלא 
 
צידה הקדמי של האבן: במרכז המנורה כשלצידה שני כדים. ובצדי הכדים, עמודים.
אבן מגדלא היא אבן מגולפת שנחשפה על ידי ארכאולוגים בבית כנסת מגדלא שנמצא באתר ארכיאלוגי בעיר העתיקה מגדלא. האבן מתוארכת לתקופה שלפני חורבן בית שני בירושלים בשנת 70.
רקע

בשנת 2009, במהלך חפירות לצורך הרחבת בית המלון ב'מגדלא', התגלה אתר ארכיאולגי, בית כנסת מגדלא, יחד עם ממצאים שונים, בין היתר התגלתה במקום אבן מגולפת באיורים שונים מכל צדדיה.
החוקרים העלו השערות שונות לשימושה של האבן בבית הכנסת. יש שסברו ששימשה כעין מזכרת לבית המקדש, או שהייתה כמין שולחן נמוך, כעין בימה.
על גבי האבן מגולפים איורים שונים, המפורסם שבהם הוא תבליט של מנורת המקדש שנמצא על צידה הקדמי. לדעת החוקרים, האומן שגילף את האבן ראה את המקדש והמנורה בעיניו, קודם שנהרס על ידי רומי.
האבן

כאמור אחת התגליות החשובות שנמצאו באתר, היא 'אבן מגדלא'. האבן עשויה מאבן גיר, בניגוד לאבנים המצויים באזור האתר - אבני בזלת שחורה. לאבן נעשו שני העתקים זהים, שהוצגו תחילה באתר במקום האבן המקורית. האבן המקורית נדדה לתצוגות במוזאונים שונים ברחבי העולם, בין היתר בניו יורק, וברומא (2017) בתערוכת "מנורה: פולחן, היסטוריה, אגדה" - תערוכה שהתקיימה בחסות הוותיקן והמוזיאון היהודי ברומא
בשנת 2020, לאחר שעברה האבן תהליך שימור, היא הוחזרה לאתר. והיא מוצגת כיום בבית המלון שבמקום.
החוקרים משערים שזהו התיאור העתיק ביותר של צורת המנורה שנמצא עד כה. האבן מתוארכת לתקופת בית שני ותחילת התקופה הרומית הקדומה, התקופה שבה בית המקדש היה קיים